JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraeli ja Araabia Ühendemiraatide leping juba töötab praktikas
Hamas palus Iisraelilt abi
Jordaaniat raputab omapärane karikatuur
Rahulepe Iisraeli ja Araabia Ühendemiraatide vahel
jõustus põhimõtteliselt juba septembri alguses.
Esimesi tagajärgi nägi juba lennuliikluse algamises
Tel Avivist Emiraatide pealinna Abu Dhabisse.
Iisraeli lennufirma El Al'i otselennul
viibis Riikliku Julgeolekunõukogu liikmeid,
mitmeid kõrgeid valitsusametnikke
ning välis- ja kaitseministeeriumi esindajaid.
Lennul osales ka arvukalt
Iisraeli kaubandus- ja meediaettevõtete esindajaid.
Mainitud lennu teekond kulges läbi Saudi Araabia õhuruumi,
mis on Iisraeli lennukeil seni keelatud olnud.
Kaasas oli ka USA kõrgetasemeline delegatsioon
president Trumpi väimehe J. Kushneri juhtimisel.
Enne lendu teatas AÜE valitsus,
et tühistas 1972. a seaduse Iisraeli vastaste boikottide kohta.
Peaminister Netanyahu sõnul on tegu ajaloolise sündmusega,
mis avab loodetavasti rahuvõimalusi ka teiste araabiamaadega.
Gazat valitsev terrorirühmitus Hamas on sattunud erilisse olukorda,
sest palus Iisraelilt abi koroonaviiruse epideemia raviks,
kuid on jätkanud samas
õhupallipommide saatmist üle piiri Iisraeli poole.
Hamasi esindaja sõnul on epideemia kiirelt levima hakanud
ning neil pole piisavalt ravipersonali ja hingamisaparaate
tõsiselt haigestunute hooldamiseks.
Gaza erinevates isolatsioonikeskustes on juba tuhandeid inimesi
ja mitmeidsadu ka reanimatsioonis.
Epideemia levib hoolimata mitmetest liikumis- ja kogunemispiirangutest.
Iisrael on lubanud Gazale kohest abi, kuid eeldusel,
et Hamas lõpetab õhupallipommide ja rakettide tulistamise Iisraeli.
Türgis viibiv endine Hamasi juht Khaled Mashal nõudis aga,
et Iisrael lõpetaks Gaza blokaadi,
enne kui Hamas nõustub vastupanu peatama.
On märkimisväärne,
et Mashal ei nõudnud Egiptuselt Gaza piiride avamist,
mis on olnud suletud samamoodi nagu piirid Iisraeliga.
Qatari suursaadik al-Amadi käis taas Gazas
ja tõi kaasa majandusabi terrorirühmitusele Hamas.
Samas püüdis saadik avada sõlmi Hamasi ja Iisraeli vahel,
et ravimeid sisaldavad abilastid kohale jõuaksid.
Iisraeli nõudmisi terrori ja õhupallipommide lõpetamiseks
enne abisaadetiste edastamist Hamas siiski ei rahuldanud,
vaid teatas, et esmatarbekaubad, elekter, vesi ja haiglavarustus
tuleb enne Gazasse tuua ja alles siis kaalub Hamas relvarahu.
Positsioonid on seega teineteisest sama kaugel,
kui need on olnud juba aastakümneid.
Hamas jätkab rakettide ja õhupallipommide läkitamist Iisraeli
ning Iisrael omakorda hävitab Hamasi sõjalist infrastruktuuri Gazas.
Iisraeli peaminister B. Netanyahu esitas nädal tagasi
palestiinlaste juhile M. Abbasile otsese küsimuse: "Kuidas edasi?"
Ta märkis, et Araabia Ühendemiraadid
tühistasid tol nädalavahetusel boikoti Iisraeli kaupade vastu,
ja ütles, et see sillutab teed teistelegi regiooni riikidele
suhete normaliseerimiseks Iisraeliga.
Araabiamaailm ei ootavat enam,
et palestiinlased teeksid rahu Iisraeliga,
enne kui seda ise teevad,
ütles Netanyahu eelmine pühapäev pressikonverentsil.
Sellel osalesid ka Valge Maja erinõunik Jared Kushner
ja USA riikliku julgoleku nõunik Robert O'Brien.
Palestiinlastel on rahu suhtes liiga kaua veto-õigus olnud,
ning mitte üksnes palestiinlaste ja Iisraeli,
vaid ka Iisraeli ja araabiamaade vahel, ütles Netanyahu.
Palestiinlased nõuavad endiselt,
et sajad tuhanded juudid evakueeritaks kodudest
ja Iisrael taanduks 1967. a eelsete, mingite täiesti tundmatute piiride taha.
Oleme valmis kõnelusteks mis tahes rahu üle palestiinlastega,
ütles Netanyahu, ja lisas:
"Aga kui peame ootama palestiinlasi meiega rahu tegema,
jääme igavesti ootama.
Kuid enam mitte. Muutuste tuuled juba puhuvad."
Viimastel aastatel avalikustatud kohtumiste kõrval,
näiteks Omaani, Sudaani ja Tšaadi juhtidega,
toimub palju rohkem salakohtumisi teiste regiooni juhtidega,
kes püüavad Iisraeliga suhteid tugevdada.
"Tuleb päev, ja see pole enam kaugel,
kui küsitakse: kuidas asjad saidki teisiti olla, kui täna.
Tänastest murrangutest saavad homsed normid," ütles Netanyahu.
Tema sõnul on Iisrael ka valmis rahukõnelusteks palestiinlastega
USA presidendi D. Trumpi rahuplaani alusel, mis eeldab,
et ei iisraellased ega palestiinlased pea praegustest kodudest lahkuma.
Jordaania võimud vabastasid pühapäeval kuulsa karikaturisti,
kes oli olnud vahi all
kriitiliste karikatuuride avaldamise eest.
Juhtum oli seotud Iisraeli ja AÜE vahelise lepingu
ja diplomaatiliste suhete sõlmimisega.
Mainitud karikatuur tõstatas küsimuse sõnavabaduse suhtes
ja kahtles kohtuinstantside mõistlikkuses Jordaanias.
Kolmapäeval, 26. augustil vahistatud Emad Hajjaj,
keda süüdistatakse suhete nõrgendamises sõbraliku riigiga,
satub siiski kohtu alla "solvamise ja laimamise" eest,
rääkis kohtumenetluse eest vastutav ametnik uudistetoimetusele AFP.
Jordaania prokuröri poolt solvavaks peetud karikatuurid kandsid pealkirja:
"Iisrael palub Ameerikal mitte müüa Emiraatidele F-35 hävitajaid."
Pildil näeb karikatuurset Abu Dhabi kroonprintsi Mohammed bin Zayedi
hoidmas Iisraeli lipuga valget tuvi, kes AÜE juhile näkku sülitab.
Sõna 'Spit-35' ehk 'sülitama'
seisab araabia keeles Zayedi põsel.
F-35 reaktiivlennukite müüki AÜE-le
peetakse üheks USA vahendatud lepingu peibutuseks.
Jordaaniat aga seob Iisraeliga 1994. a sõlmitud rahuleping
ja neil on traditsiooniliselt ka head suhted Emiraatidega.
Iisraelis teeb muret Türgi kasvav aktiivsus Liibanonis.
Saudi Araabia päritolu uudistesaidil Al-Arabiya
19.08 avaldatud raporti teatel
muretsevad Liibanoni ametnikud tihenenud viidete pärast selle kohta,
et Türgi ehitab endale riigis baasi.
Liibanoni luureteenistus on saanud raporteid põhja poolt,
mille järgi Türgi olevat toonud riiki juba häirival hulgal relvi.
Ka Iisraeli välisluureteenistus Mossad on saanud vastavat infot
Türgi suurenenud aktiivsuse kohta Liibanonis.
Iisraelis nähakse Türgi tegevust ka tagajärjena
president Erdogani viimase aja avaldustele,
kus ta peab islamimaailma kohuseks
vabastada al-Aqsa mošee sionistliku okupandi ikke alt.
Templimäel asuv al-Aqsa mošee pole kuidagi Iisraeli okupeeritud,
kuid Erdogan võrdleb mošeed terve Jeruusalemmaga,
mida Iisrael samuti ei okupeeri.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee